Na temelju članka 24. stavak 1. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10–ispravak, 90/11, 16/12, 86/12, 94/13, 152/14, 7/17, 68/18, 98/19 i 64/20) i članka 4. Pravilnika o uvjetima i načinima nastavka obrazovanja za višu razinu kvalifikacije („Narodne novine“, broj 8/16 i 126/21.), Srednja škola „August Šenoa“ Garešnica objavljuje:

**P O Z I V**

**ZA NASTAVAK OBRAZOVANJA ZA VIŠU RAZINU KVALIFIKACIJE**

**U ŠKOLSKOJ GODINI 2022./2023.**

**I.**

Učenik koji je završio obrazovni program u trajanju od tri godine može nastaviti obrazovanje u četverogodišnjem strukovnom programu obrazovanja u statusu redovitoga učenika.

**II.**

Srednja škola „August Šenoa“ Garešnica provodi nastavak obrazovanja učenika u obrazovnom programu Turističko-hotelijerski komercijalist.

**III.**

Uvjeti za nastavak obrazovanja iz točke I. su:

* da nije prošlo više od dvije godine od dana završetka trogodišnjeg obrazovnog programa,
* da se traži nastavak obrazovanja u pravilu unutar istog obrazovnog sektora u kojem je stečeno prethodno strukovno obrazovanje,
* da je prosjek ocjena svih razreda strukovnog obrazovanja najmanje 3.50 zaokružen na dvije decimale
* iznimno od prethodnog podstavka, obrazovanje može nastaviti i učenik čiji prosjek ocjena svih razreda strukovnog obrazovanja iznosi manje od 3.50 zaokruženo na dvije decimale, o čemu odlučuje Nastavničko vijeće

**IV.**

Ostvarivanje prava nastavka obrazovanja za višu razinu kvalifikacije uvjetuje se polaganjem razlikovnih odnosno dopunskih ispita koje određuje Nastavničko vijeće.

**V.**

Za nastavak obrazovanja za višu razinu kvalifikacije potrebno je dostaviti:

1. **Pisani zahtjev** potpisan od strane učenika, odnosno roditelja/skrbnika maloljetnog učenika

2. **Razredne svjedodžbe** (izvornik ili ovjerena preslika)

3. **Svjedodžbu o završnom radu** (izvornik ili ovjerena preslika).

Dokumentaciju iz stavka 1. ove točke treba dostaviti **osobno ili poštom putem preporučene pošiljke na adresu Srednja škola „August Šenoa“ Garešnica, Kolodvorska 6, 43280 Garešnica, s naznakom „ZA NASTAVAK OBRAZOVANJA“** najkasnije **do 5. srpnja 2022. godine**.

Nepravodobni i nepotpuni zahtjevi neće se razmatrati.

**VI.**

O zahtjevu iz točke V. ovoga poziva Škola odlučuje rješenjem.

Rješenjem kojim se učeniku odobrava nastavak obrazovanja utvrđuje se rok do kojega učenik mora položiti razlikovne i/ili dopunske ispite te izvršiti sve obveze, kao i sve druge važne pojedinosti vezane uz nastavak obrazovanja.

**VII.**

Učenik kojem je odobren nastavak obrazovanja za višu razinu kvalifikacije obvezan je dostaviti Školi upisnicu, potvrdu nadležnog školskog liječnika i sklopljen ugovor o provedbi praktične nastave i vježbi najkasnije do 31. kolovoza 2022. godine.

KLASA: 602-02/22-01/9

URBROJ: 2123/01-23-01-22-1

U Garešnici, 15. lipnja 2022. godine

 RAVNATELJ

 Robert Kelečić, dipl. oec., v.r.